**Vaalitiedote**

 18.9.2020

**Tehyn Kymsote-kuntayhtymän alueluottamusmiesvaali**

**Terveyden ja sairaanhoidon palvelualueella**

**Ehdokasasetteluaika 18.9. – 1.10.2020**

Avataan Tehyn Kymsote-kuntayhtymän ehdokasasettelu alueluottamusmiehen valitsemiseksi toimikaudelle 1.10.2020 – 31.12.2021.

Vaalilla haetaan yhtä alueluottamusmiestä Terveyden ja sairaanhoidon palvelualueella.

Alueluottamusmiehellä on ajankäyttöä yksi päivä viikossa oman luottamustehtävän hoitamiseen. Alueluottamusmies työskentelee yhteistyössä pääluottamusmiehen kanssa ja toimii tarvittaessa pääluottamusmiehen sijaisena. Tällöin pääluottamusmiehen ajankäyttö siirtyy alueluottamusmiehelle.

Vaalikelpoinen ehdokas on Tehyn jäsen, joka on palvelussuhteessa Kymsote-kuntayhtymään kuukautta ennen ehdokasasettelun päättymistä. Ehdokas voidaan asettaa vain sille palvelualueelle, jolla hän työskentelee eli tässä vaalissa Terveyden ja sairaanhoidon palvelualueelle. Ehdokas ei voi itse asettaa itseään ehdolle.

Äänioikeutettu on Tehyn ammattiosaston jäsen, joka on äänestysaikana virka-, työ- tai toimeksiantosuhteessa (omais- tai perhehoitaja) Kymsote-kuntayhtymään Terveyden ja sairaanhoidon palvelualueella.

Äänioikeutettu voi asettaa vaaliin yhden alueluottamusmiesehdokkaan. Äänioikeutettu voi asettaa ehdokkaan vain sille palvelualueelle, jolla itse työskentelee eli tässä vaalissa Terveyden ja sairaanhoidon palvelualueella. Ehdokkaan asettaja allekirjoittaa ehdokasasiakirjan. Ehdokas antaa suostumuksen ehdokkuudestaan allekirjoituksellaan.

Jäsen voi tarkistaa äänioikeutensa 18.9. – 21.9.2020 välisenä aikana:

* Itse Tehyn jäsensivuilta (omat tiedot)
* Sähköpostitse ammattiosastoittain seuraavasti
* Ao400: ao400@tehy.net
* Ao401: ao401@tehy.net
* Ao404: Nina.Tavast@kymsote.fi
* Ao406: ao406@tehy.net

Moitteet äänioikeudesta tulee tehdä 23.9.2020 klo 16 mennessä sähköpostitse Astrid.Kovaljeff@kymsote.fi

Ehdokasasiakirjassa tulee olla seuraavat tiedot

* ehdokkaan nimi
* virka- ja tehtävänimike
* työpaikka
* toimialue/äänestysalue
* ehdokkaan asettajan työpaikka, toimialue ja allekirjoitus
* mihin tehtävään ja mille palvelualueelle ehdokas asettuu ehdolle
* ehdokkaan allekirjoitus

Ehdokasasiakirjat tulee olla perillä 1.10.2020 klo 16 mennessä seuraavasti:

* Postitse tai toimitettuna Astrid Kovaljeff / Erityishuollon pkl, Tervasharjunkatu 1,

45720 Kuusankoski. Kuoreen merkintä ’Alueluottamusmiesvaali’.

Postilähetyksessä tulee huomioida postin kulku.

* Sähköpostitse skannattuna Astrid.Kovaljeff@kymsote.fi.

Ehdokasasiakirjan saa vaalitiedotteen ohessa liitteenä tai ammattiosastojen kotisivuilta sekä valmiiksi tulostettuna vaalilautakunnan jäseniltä.

Mikäli alueluottamusmiehiksi on asetettu sama määrä ehdokkaita kuin on täytettäviä paikkoja, on syntynyt sopuvaali. Tällöin ei tarvita äänestystä.

Mikäli alueluottamusmiehiksi on asetettu enemmän ehdokkaita kuin on täytettäviä paikkoja, toimitetaan vaali uurnaäänestyksenä. Ennen uurnaäänestystä jäsenille lähetetään tiedote äänestysaikataulusta ja äänestyspaikoista.

Eniten ääniä saanut valitaan alueluottamusmieheksi. Äänten mennessä tasan vaali ratkaistaan arvalla.

Lisätietoja vaaleihin liittyvissä asioissa saa

Astrid Kovaljeff

Vaalilautakunnan puheenjohtaja

Astrid.Kovaljeff@kymsote.fi

Tehyn Kymsote-kuntayhtymän vaalilautakunta

Taina Kalke sihteeri Taina.Kalke@kymsote.fi

Tarja Kanerva Tarja.Kanerva@tehy.net

Jari Saarelainen Jari.Saarelainen@kymsote.fi